CELEX: 62013TN0634
Language: mt
Date: 2013-11-29 00:00:00
Title: Kawża T-634/13: Rikors ippreżentat fid- 29 ta’ Novembru 2013 — Arctic Paper Mochenwangen vs Il-Kummissjoni

1.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 31/17
            
         Rikors ippreżentat fid-29 ta’ Novembru 2013 — Arctic Paper Mochenwangen vs Il-Kummissjoni
   (Kawża T-634/13)
   2014/C 31/29
   Lingwa tal-kawża: il-Ġermaniż
   
      Partijiet
   
   
      Rikorrenti: Arctic Paper Mochenwangen GmbH (Wolpertswende, il-Ġermanja) (rappreżentant: S. Kobes, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikolu 1(1) tad-Deċiżjoni tal-Kummissjoni, tal-5 ta’ Settembru 2013, dwar miżuri ta’ implimentazzjoni nazzjonali għall-allokazzjoni tranżizzjonali mingħajr ħlas ta’ kwoti tal-emissjonijiet ta’ gassijiet serra skont l-Artikolu 11(3) tad-Direttiva 2003/87/KE (1) tal-Parlament Ewropew u tal-Kunsill (C(2013) 5666, 2013/448/UE, ĠU L 240, p. 27), sa fejn dan jiċħad l-inklużjoni tal-istallazzjoni elenkata fl-Anness I, punt A, kodiċi ta’ identifikazzjoni ta’ istallazzjoni DE00000000000563, fil-lista ta’ istallazzjonijiet koperti mid-Direttiva 2003/87/KE, ippreżentata lill-Kummissjoni mill-Ġermanja, skont l-Artikolu 11(1) tad-Direttiva 2003/87/KE, kif ukoll il-kwantitajiet annwali provviżorji korrispondenti ta’ kwoti ta’ emissjoni li għandhom jiġu allokati fuq bażi gratuwita lil dawn l-istallazzjonijiet,
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka prinċipalment il-motivi li ġejjin:
   
               —
            
            
               id-deċiżjoni kkontestata tikser, sa fejn din hija kkontestata mir-rikorrenti, id-Direttiva 2003/87/KE u d-Deċiżjoni 2011/278/UE (2). Id-deċiżjoni hija wkoll inkompatibbli mal-prinċipju ta’ proporzjonalità u mal-Karta tad-Drittijiet Fundamentali tal-Unjoni Ewropea.
            
         
               —
            
            
               Id-Deċiżjoni 2011/278/UE ma tipprekludix allokazzjoni addizzjonali tranżitorja ta’ kwoti fuq bażi gratuwita sabiex jiġu kkumpensati diffikultajiet eċċessivi. Fi kwalunkwe każ, il-garanziji tal-Karta tad-Drittijiet Fundamentali tal-Unjoni Ewropea, b’mod partikolari d-drittijiet fundamentali għal-libertà tal-intrapriża u għall-proprjetà, kif ukoll il-prinċipju ta’ proporzjonalità, jeżiġu allokazzjoni partikolari fil-każ ta’ diffikultajiet eċċessivi sabiex jiġu kkumpensati imposti irraġonevoli konsekuttivi għas-sistema ta’ skambju ta’ kwoti ta’ emissjoni.
            
         
               —
            
            
               Finalment, ir-rikorrenti tilmenta li sar ksur tar-rekwiżiti ta’ amministrazzjoni tajba skont l-Artikolu 41 tal-Karta tad-Drittijiet Fundamentali tal-UE. Qabel id-deċiżjoni, ir-rikorrenti ma kellhiex l-okkażjoni li tieħu pożizzjoni.
            
         
      (1)  Direttiva 2003/87/KE tal-Parlament Ewropew u tal-Kunsill, tat-13 ta’ Ottubru 2003, li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (ĠU Edizzjoni Speċjali bil-Malti, Kapitolu 15, Vol. 7, p. 631).
   
      (2)  Deċiżjoni tal-Kummissjoni tas-27 ta’ April 2011 li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (notifikata bid-dokument numru C(2011) 2772).